### Beslutninger

Tilbagesendes til Magistratsafdelingen for Sociale Forhold og Beskæftigelse med bemærkning, at byrådet i sit møde den 6. december 2023 har vedtaget Magistratens foranstående indstilling af 16. november 2023.

Magistratsafdelingen for Sociale Forhold og Beskæftigelse udarbejder notat.

###

.

### Resume

Sociale Forhold og Beskæftigelse (MSB) oplever et stigende behov for botilbudspladser til unge med både autismespektrumforstyrrelser og psykiatriske diagnoser (såkaldt komorbiditet).

Målgruppen udfordrer rammerne på eksisterende tilbud og derfor købes en del pladser til målgruppen udenfor [adresse], hvilket flytter borgere ud af kommunen og udfordrer økonomien i MSB.

Derfor ønsker MSB at oprette et nyt tilbud kaldet ”Kløvedal” med 16 pladser til målgruppen på [adresse], hvor de unge kan bo midlertidigt med henblik på at opnå større livsmestring, og blive afklaret i forhold til fremtidig uddannelse og beskæftigelse.

Tilbuddets drift finansieres via midler fra det tidligere eksterne køb af 16 pladser, hvorved MSB kan opnå en besparelse. Indretningen af tilbuddet i [adresse] 7-9 beløber sig til 2 mio. kr., som foreslås finansieret af tidligere opsparing, som byrådet i forbindelse med regnskab 2022 øremærkede til anlægsudgifter til pladsjusteringer, der understøtter at flere borgere kan bo på interne tilbud.

### Beslutningspunkter

Det indstilles:

At 1) byrådet godkender MSB’s etablering af 16 interne botilbudspladser til unge med autisme og psykiatriske diagnoser

At 2) der gives anlægsbevilling på 2,0 mio. kr. til etableringen, som finansieres af KB midler fra driftskonvertering 2020, som i Regnskab 2022 blev øremærket til dette formål

At 3) der frigives rådighedsbeløb på 2,0 mio. kr. fordelt med 0,2 mio. kr. i 2023 og 1,8 mio. kr. i 2024

At 4) 1,7% af anlægssummen anvendes til intern projektledelse i overensstemmelse med praksis på området.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 27-11-2023

Allan Christensen: 7

Fremsendes til [adresse] med bemærkning, at Magistraten i mødet den 27. november 2023 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 16. november 2023.

Borgmester James Carlsen, rådmand Tobias Eriksen, Sebastian Friis og Tom Winther var forhindret i at deltage i sagens behandling.